Cardington (Bedfordshire)

Cardington er en landsby og verdslig sogn i distriktet (borough) Bedford i Bedfordshire, England.

Den var en del av det gamle herred (hundred) Wixamtree, men bosetningen er mest kjent i forbindelse med Cardingtons fabrikk for luftskip som ble opprettet av brødrene Short i løpet av første verdenskrig. Det ble senere et øvelsesanlegg for det britiske flyvåpenet (RAF). Imidlertid er det meste av det tidligere anlegget og militærbasen (Cardington RAF) i sognet Eastcotts,  det samme er bosetningen Shortstown som opprinnelig ble bygd av brødrene Short som boområde for dets arbeidere.

Den gamle landsbyen Cardington er lokalisert nordøst for Shortstown og RAF-stasjonen, og husene til det meste av befolkningen i sognet, som utgjorde 270 innbyggere i 2005, en tilbakegang på 317 siden 2001, gjør det til en av mist befolkningsrike sogn i Bedfordshire. For 2011 har befolkning stabilisert seg noe på 288 innbyggere.

Sport 
To av de største og mest vellykte fotballklubbene i Bedford er i Cardington. Bedford Town FC har hjemmebane på stadionet The New Eyrie, og spiller i ligaen Southern Football. Den andre klubben med likelydende navn, Bedford FC, spiller i Spartan South Midlands Division One og har McMullen Park som hjemmebane. Begge fotballstadionene ligger ved siden av hverandre ved Meadow Lane i Cardington.

Cardington Artificial Slalom Course er en kunstig bane for kanoslalom lokalisert i enden av Cardington ved siden av Priory Country Park. Banen er den første av sitt slag som er bygd i Storbritannia, og er vert til nasjonale kanotevlinger. Det benyttes også hovedbanen for treningen til kajakklubben Viking Kayak Club.

Severdigheter

Kirken 
Kirken dedikert til jomfru Maria har deler som er datert tilbake til 1100-tallet, skjønt dagens kirke, slik den står, er hovedsakelig preget av den ble ombygd mellom 1898 og 1902. Den er vernet bygning i klasse II.

Luftskip, sperreildballonger, RAF Cardington 

Cardington ble et av de fremste stedene i Storbritannia som var involvert i utviklingen av luftskip da brødrene Short kjøpt land der for å bygge luftskip for admiralitetet. De bygde en hangar for luftskip på 210 meter i 1915 for å bygge to stive luftskip, R-31 og R-32. Rundt 800 mennesker arbeidet der i 1917, de fleste av dem reiste daglig fra Bedford. Brødrene Short bygde også en eiendom for boliger midt imot stedet som de kalte for Shortstown etter seg selv.

Stedet ble nasjonalisert i april 1919 under navnet Royal Airship Works.

I forberedelse for R101-prosjektet ble hangaren utvidet mellom oktober 1924 og mars 1926; taket ble hevet med 10 meter og lengden økt til rundt 248 meter. Den sørlige hangaren, som opprinnelig hadde vært lokalisert ved RNAS Pulham i Norfolk, ble tatt fra hverandre i 1928 og satt opp igjen ved Cardington.

Etter at luftskipet R101 krasjet i oktober 1930 oppga britene å framstille luftskip. Alt arbeid i Cardington opphørte og stedet ble en lagringsstasjon. Vinteren 1936-1937 begynte Cardington å bygge sperreildballonger, og stedet fikk navnet No 1 RAF Balloon Training Unit.

For både luftskip og sperreildballonger framstilte Cardington sin egen hydrogengass i Gas Factory ved å benytte damp for prosessen. I 1948 ble Gas Factory omdøpt til 279 MU (Maintenance Unit; Vedlikeholdsenhet), RAF Cardington; og deretter, i 1955, 217 MU. 217 MU, RAF Cardington, framstilte all gass som ble benyttet av det britiske flyvåpenet (RAF) fram til det ble stengt i april 2000; inkludert fylling av gassylindere og vedlikehold av dem.

De to luftskiphangarene, nr. 1 og nr. 2, opphørte å være en del av RAF Cardington på slutten av 1940-tallet og de fikk annen nytteverdi. Gjerdet ble fjernet slik at de var utenfor RAF Cardingtons hovedområde.

Fra 1970 ble hangar nr. 2 benyttet av brannforskningen for storstilte branntester i skjermete forhold som ikke kunne bli utført ved deres sted i Borehamwood i Hertfordshire. Et selskap kalt Airship Industries forsøkte å gjenopprette luftskipindustrien i den andre hangaren på 1980-tallet, men det endte uten suksess. Isteden ble stedet benyttet for utviklingen av ny design av luftskip, Skycat, av selskapet Hybrid Air Vehicles.

Referanser

Eksterne lenker 

Cardington Timeline
134 (Bedford) Sqn – Air Training Corps, om det tidligere RAF Cardington
The Airship Heritage Trust – Cardington Sheds
Mange foto av Cardington Airship Hangars

Luftskip
Landsbyer i Bedfordshire